פניצילין VK (נקראת גם פניצילין V או פנוקסי־מתיל־פניצילין) היא אנטיביוטיקה ממשפחת הפניצילין המיועדת לטיפול בזיהומים הנגרמים מחיידקים שרגישים לפניצילין כמו <a href="https://www.clalit.co.il/he/your_health/family/Pages/laryngitis.aspx" class="" classname="" target="_blank" name="">דלקת גרון</a> שהגורם לה הוא החיידק סטרפטוקוקוס. כמו כן מקובל להשתמש בה כדי לטפל <a href="https://www.clalit.co.il/he/medical/medical_diagnosis/Pages/cellulitis_and_erysipelas.aspx" class="" classname="" target="_blank" name="">בשושנה בעור</a> או כדי למנוע אותה.
<b>קפליות<br></b>1. יש להקפיד על נטילת המינון לפי הוראות הרופא המטפל.<br><br>2. ניתן ליטול את התרופה עם האוכל.<br><br>3. מומלץ ליטול את התרופה עם מעט מים כדי להקל על הבליעה.<br><br>4. ניתן לחצות את הקפלייה - אם יש בכך צורך.<br><br><b>תרחיף לשתייה<br></b>1. יש לבקש מהרוקח שימהל את התרחיף כך שיהיה מוכן לשימוש.<br><br>2. יש לנער היטב את הבקבוקון לפני השימוש.<br><br>3. יש להקפיד על מדידת המנה המדויקת שעליה הורה הרופא. ניתן להיעזר במזרק שעליו שנתות כדי למדוד את המנה המדויקת.<br><br>4. יש ליטול את התרופה חצי שעה לפני ארוחה או 3 שעות אחריה.<br><br>5. יש לשמור את התרחיף המוכן במקרר ולהשתמש בו בתוך שבוע ממועד ההכנה (במקרה של התרחיף פן-רפא וי-ק פורטה ניתן להשתמש בו עד שבועיים ממועד ההכנה). אסור להקפיא את התרחיף.
<b>נהיגה</b>: לא ידוע על השפעה כלשהי שיש לתרופה על יכולת הנהיגה. אם חשים חולשה או עייפות בעקבות מצב הדלקת, יש להימנע מנהיגה.<br><br><b>הריון</b>: ניתן להשתמש בתרופה במהלך ההריון במינון המקובל שלה.<br><br><b>הנקה</b>: ניתן להשתמש בתרופה בתקופת ההנקה. כמות קטנה מהתרופה עלולה להיות מופרשת לחלב ולגרום לשלשולים בתינוק היונק.<br><br><b>אלכוהול</b>: לא ידוע אם אלכוהול משפיע על התרופה. ניתן לשתות אלכוהול בעת שמטופלים בפניצילין VK.
1. אם קיימת רגישות־יתר לאחד או יותר ממרכיבי התרופה.<br><br>2. אם קיימת רגישות־יתר לאנטיביוטיקה אחרת ממשפחת הפניצילין.<br><br>3. אם קיימת רגישות־יתר לאנטיביוטיקה ממשפחת הבטא לקטם כמו צפלוספורינים.
1. <b>ההיסטוריה הרפואית</b>. לפני שמתחילים להשתמש בתרופה יש לדווח לרופא המטפל על ההיסטוריה הרפואית: מצבים רפואיים ומחלות בהווה ובעבר. כמו כן יש לדווח לו על כל תרופה נוספת שנוטלים או שאמורים ליטול, כולל תוספי תזונה וצמחי מרפא.<br><br>2. <b>רגישות־יתר</b>. מאחר שמדובר בתרופה ממשפחת הפניצילינים, היא אסורה למי שרגיש לפניצילין או לאנטיביוטיקה ממשפחת הבטא לקטם (כולל צפלוספורינים). הרגישות לתרופה עלולה לבוא לידי ביטוי בתסמינים שונים החל מפריחה קלה בעור וכלה במצבים מסכני חיים כמו אנפילקסיס ותסמונת סטיבנס־ג'ונסון. לכן יש לדווח לרופא המטפל על כל רגישות־יתר שממנה סובלים: למשל, למזון מסוים או לאנטיביוטיקה אחרת. כמו כן יש לדווח לו אם סובלים ממחלה אלרגית כלשהי.<br><br>3. <b>טיפול ממושך או טיפול מניעתי</b>. במרבית המקרים ניתנת פניצילין לפרק זמן קצר (למשל ל־10 ימים במקרה של דלקת גרון חיידקית). יש להקפיד על משך הטיפול שעליו הורה הרופא. במקרים מסוימים עשוי הרופא להורות על שימוש ממושך בתרופה לשם מניעה - למשל של שושנה ברגל. שימוש ממושך עלול לגרום להופעת זיהומי פטרייה או להופעת זיהום במערכת העיכול שהגורם לו הוא החיידק קלוסטרידיום דיפיציל. מטופלים שמקבלים טיפול ממושך בתרופה צריכים להיות במעקב אצל הרופא המטפל ולעשות בדיקות דם לפי הנחיותיו.<br><br>4. <b>אי־ספיקת כליות ובעיות במערכת השתן</b>. אם סובלים מירידה בתפקוד הכליות (<a href="https://www.clalit.co.il/he/medical/medical_diagnosis/Pages/chronic_renal_failure.aspx" class="" classname="" target="_blank" name="">אי־ספיקת כליות</a>) או <a href="https://www.clalit.co.il/he/medical/medical_diagnosis/Pages/kidney_disease.aspx" class="" classname="" target="_blank" name="">ממחלת כליות</a>, יש לדווח על כך לרופא המטפל. ייתכן שהוא יחליט על מינון מופחת.<br><br>5. <b>בדיקות מעבדה</b>. לפני בדיקות דם ושתן שמטרתן לעמוד על רמות הגלוקוז (סוכר) בדם, יש לדווח לרופא שנוטלים פניצילין. הסיבה: ייתכן שהתרופה תשפיע על תוצאות הבדיקה.<br><br>6. <b>תרחיף לשתייה</b> יכול להכיל סוכר או אספרטיים. יש להתייעץ עם הרוקח בנוגע לרשימת הרכיבים הלא פעילים בתרחיף. אספרטיים, למשל, עלול להזיק לסובלים מפנילקטונוריה. סוכר עלול להשפיע על איזון <a href="https://www.clalit.co.il/he/medical/medical_diagnosis/Pages/diabetes.aspx" class="" classname="" target="_blank" name="">הסוכרת</a>.
<b>תופעות לוואי המחייבות לפנות לרופא המטפל<br></b>תופעות הלוואי האלה הן ברובן לא שכיחות ואף נדירות, אך עלולות להיות מסוכנות:<br><br>1. תופעות לוואי של רגישות־יתר כמו פריחה, נפיחות, אדמומיות, גרד, הופעת שלפוחיות על העור, עור מתקלף, קוצר נשימה, צפצופים בנשימה, קשיי נשימה, לחץ בחזה או בגרון, התנפחות של אחד או יותר מהאיברים הבאים: הפה, הפנים, השפתיים, הלשון, העפעפיים. לתסמינים האלה עלול להתלוות חום גבוה.<br><br>2. דלקת במעי הגס ושלשולים חריפים. אחת מתופעות הלוואי השכיחות של התרופה היא שלשולים. אם מתפתח שלשול חריף ומתמשך המלוּוה בכאבי בטן ובעוויתות, בצואה נוזלית או דמית - יש לפנות לרופא המטפל. ייתכן שמדובר בדלקת במעי הגס שהגורם לה הוא החיידק קלוסטרידיום דיפיציל.<br><br><b>תופעות לוואי שכיחות<br></b>כאבי בטן, שלשולים, בחילות, הפרעות במערכת העיכול.<br><br><b>תופעות לוואי נדירות<br></b>רגישות־יתר, אנפילקסיס, פרכוסים, פריחה בעור, אי־ספיקת כליות, אנמיה, חום גבוה.
<b>קפליות</b> ניתן ליטול עם האוכל.<br><br><b>תרחיף</b> יש ליטול חצי שעה לפני האוכל או לפחות 3 שעות אחרי הארוחה.